recursal/SuperWikiNEXT-32B huggingface dataset:
**Riksalarm** er en alarm som ikke bare berører en enkelt politimyndighet, men hele landets politimyndighet. Riksalarm er landsomfattende. Den brukes normalt av politiet der det enkelte tjenestested har informasjon som må sendes sporenstreks, det vil si uten opphold, til andre enheter. Dette kan være ved spesielt grove forbrytelser (f.eks. væpnede ran, mord eller terrorangrep) eller ved tilfeller der svært kriminelle og spesielt farlige fanger kommer på frifot etter å ha rømt fra fengsel.

Politiet fikk 3. april 2013 et nytt system for å sende ut riksalarm. Systemet har flere alarmtyper og alvorlighetsgrader:

* «Distriktsalarm» og distriktsvarsling anvendes til å formidle melding til politidistriktets enheter, omkringliggende politidistrikter og eventuelt særorgan.
* «Riksalarm» og riksvarsling anvendes til å formidle melding som vurderes til å være av interesse for alle politidistrikter og særorgan i Norge, og ved iverksettelse av beredskapstiltak.
* «Nordisk alarm» og internasjonal alarm anvendes til å informere andre land om ulykker eller alvorlig forbrytelser. Kripos iverksetter slik alarm etter anmodning fra politimester eller hans stedfortreder. I hastesaker kan operasjonsleder anmode om slik alarm.

Historie
--------

Tidligere var systemet basert på e-post til spesielt utvalgte PC-er ved politiets operasjonssentraler. Det var teksten i emnefeltet som anga hvilken alarmtype som gjaldt. Dette systemet sviktet fullstendig under terrorangrepene mot Regjeringskvartalet og Utøya den 22. juli 2011, men skal nå være vesentlig forbedret.

Referanser
----------

1. ↑  «Politiet får nye varslingssystemer». VG. 13. mars 2013. Besøkt 6. april 2013.
2. ↑  «I dag fikk politiet nytt alarmsystem». VG. 3. april 2013. Besøkt 6. april 2013.
3. ↑  «Rapport fra 22. juli-kommisjonen». 22. juli-kommisjonen. 13. august 2012. Arkivert fra originalen 16. oktober 2012. Besøkt 19. september 2012.
**Heikki Veli Nieminen** (født 1. desember 1886, død 1. april 1936) var en finsk sportsutøver som deltok i flere olympiske leker, 1908 i London, 1920 i Antwerpen og 1924 i Paris.

Nieminen vant en olympisk bronsemedalje i turn under OL 1908 i London. Han var med på det finske laget som kom på tredjeplass i lagkonkurransen i mangekamp bak Sverige og Norge. Det var åtte lag med 16 til 40 turnere på hvert lag. Konkurransen ble arrangert 14. til 16. juli 1908.

Tolv år senere, under OL 1920 i Antwerpen, vant han en bronsemedalje i skyting. Han var med på det finske laget som kom på kom på tredjeplass på 300 meter armegevær liggende lagskyting.

OL-medaljer
-----------

* 1908 Storbritannias flagg London - Bronse Bronse i turn, mangekamp lagkonkurranse (Finland)
* 1920 Belgias flagg Antwerpen - Bronse Bronse i skyting, 300 meter armegevær liggende, lagskyting (Finland)

Eksterne lenker
---------------

* (en) Veli Nieminen – Olympics.com Rediger på Wikidata

* (en) Veli Nieminen – Olympic.org Rediger på Wikidata

* (en) Veli Nieminen – Olympedia Rediger på Wikidata

* (en) Veli Nieminen – Sports-Reference (OL-resultater – arkivert) Rediger på Wikidata

* (en) Veli Nieminen – databaseOlympics.com (arkivert) Rediger på Wikidata

* (en) Veli Nieminen – ISSF Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
Korketrekker. Bilde fra commons
En **korketrekker** er et redskap som brukes til å trekke korken ut av flasker. I sin enkleste form består den av en metall-heliks, spindelen, festet til et håndtak. Spindelen skrus ned i korken, og når den så trekkes ut følger korken med. 

På grunn av den relativt store kraften som ofte er nødvendig for å trekke korken ut av ei flaske, er det utviklet en rekke mekaniske korketrekkere. I all hovedsak utnytter disse mekanismene vektstang-prinsippet for å redusere kraften som skal til for å få ut korken. 
Korketrekkeren finnes i et utall varianter og design, inklusive gassdrevne, og bidrar til den alminnelige drikkekultur. Det er sjelden i dag at man trenger å knekke flaskehalser for å åpne for innholdet, selv om bruk av sabel til dette fortsatt praktiseres av og til i befalskretser.

Kelnerkniv (Waiter's friend)
----------------------------

I 1883 tok tyskeren Carl F.A. Weinke ut patent på kelnerkniven, som er en liten, enkel mekanisk korketrekker. I restauranter er denne modellen bortimot enerådende. Den er utstyrt med en liten kniv til å fjerne folien på flaskehalsen. Spindelen settes mot midten av korken i en lett hellende vinkel, og skrus inn til den stopper. På denne måten unngår man at spindelen gjennomborer korken slik at små biter av kork faller ned i vinen. Så blir ansatsen for vektstanga satt mot kanten av flaskehalsen, og på grunn av vekstantprinsippet glir korken lett, raskt og mykt ut av flaska når man løfter håndtaket. 

På bedre restauranter finnes det spesielt utdannete vinkelnere som har ansvaret for vinkjelleren. Disse har som regel sine egne, spesielle sommelierkniver som i prinsippet er lik kelnerkniven, men langt mer elegante i utførelsen. Haken på baksiden av ansatsen brukes til å åpne flasker med kronekork. 

Kelnerkniv. Bilde fra Commons
Sommelierkniv. Bilde fra Commons

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** LCCN
 |
**José Daniel Guccione** (født 7. februar 1952 i Posadas i provinsen Misiones i Argentina, død 26. februar 2021 samme sted) var en argentinsk politiker og lege.

Han var helseminister for provinsen Misiones fra 2003 til 2011. Fra 2011 til 2015 var han folkevalgt for provinsen Misiones i *Cámara de Diputados de la Nación Argentina* – den argentinske nasjonalforsamlingen. Han tilhørte *Partido de la Concordia Social*. Da han døde var han undersekretær for *Articulación Federal del Ministerio de Salud de la Nación Argentina*.

Guccione døde den 26. februar 2021 på Hospital Madariaga, et sykehus i Posadas av Covid-19, i en alder av 69 år. Dette sykehuset hadde han tidligere vært sykehusdirektør for.

Referanser
----------

1. ↑   www.telam.com.ar[Hentet fra Wikidata]
2. ↑   www.argentina.gob.ar[Hentet fra Wikidata]
3. ↑   twitter.com[Hentet fra Wikidata]
4. ↑  «Falleció por coronavirus José "Pepe" Guccione, subsecretario del Ministerio de Salud». *www.telam.com.ar*. Besøkt 1. mars 2021.
5. ↑  «Murió por coronavirus José "Pepe" Guccione, subsecretario del Ministerio de Salud». *www.cronista.com* **(spansk)**. Besøkt 1. mars 2021.
| Korjak |
| --- |
|
| Korjak markert på kartet med rødtKorjak markert på kartet med rødt |
|
| Adm-senter: | Palana |
| Føderalt distrikt: | Fjerne østen |
| Areal: | 301 500 km² |
| Folketall: | 23 839 *(2005)* |
| Guvernør: | Oleg Kozjemjako |
| Regionkode: | `82` |
| Tidssone: | UTC +1200 |
|

**Korjak** (russisk Коря́кский автоно́мный о́круг) var et autonomt distrikt (*okrug*) som bestod av den nordligste del av *Kamtsjatkahalvøya* langs Russlands østkyst mot Beringhavet. Etter folkeavstemning i 2005 ble det bestemt at Korjak skulle slås sammen med Kamtsjatka oblast. Det skjedde så den 1. juli 2007, og slik oppstod det nye føderasjonssubjektet Kamtsjatka kraj.

Havområdene rundt Kamtsjatkahalvøya har noen av verdens rikeste fiskeforekomster og fiske og fiskeforedling er den viktigste næringen i Korjakdelen. Andre viktige næringer er treforedling og kullutvinning.

Eksterne lenker
---------------

* Artikkel fra Kommersant
* Koryaks net

|  |  |
| --- | --- |
| Oppslagsverk/autoritetsdata | Store Danske Encyklopædi
 |
**José Gentil Rosa** (født 18. mai 1940 i Caxias i delstaten Maranhão i Brasil, død 15. juni 2020 i Teresina i delstaten Piauí), bedre kjent som **Zé Gentil**, var en brasiliansk politiker og forretningsmann fra delstaten Maranhão.

Karriere
--------

Gentil startet på sin politiske karriere i 1982 da han stilte til byrådet i sin fødeby Caxias. Han ble innvalgt og var medlem av byrådet fra 1983 til 1987.

I 1986 ble han innvalgt i delstaten Maranhãos lovgivende forsamling. Han innehadde vervet fra 1987 til 1991. I 1994 ble Gentil på nytt valgt til Maranhãos lovgivende forsamling, og satt fra 1995 til 1999. I 2018 ble han innvalgt en tredje gang, og satt fra 2019 til sin død.

Gentil fikk fire sønner, og en av dem, Flávio Gentil, ble borgermester i Caxias.

Den 15. juni 2020 døde Gentil i Teresina i en alder av 80 år av komplikasjoner på grunn av covid-19.

Referasser
----------

1. ↑  «Zé Gentil: Biografia». *Legislative Assembly of Maranhão*. Besøkt 16. juni 2020.
2. ↑  «Zé Gentil, pai do prefeito de Caxias morre vítima do novo coronavírus em Teresina». *Cidade Verde*. 15. juni 2020. Besøkt 16. juni 2020.
3. 1 2 3 4 5  «Morre deputado estadual do Maranhão, José Gentil, por covid-19 em hospital de Teresina». *Parlamento Piauí*. 15. juni 2020. Besøkt 16. juni 2020.
4. 1 2 3  Moura, Laura (15. juni 2020). «Deputado estadual Zé Gentil, do Maranhão, morre aos 80 anos vítima de Covid-19». *G1*. Besøkt 16. juni 2020.
**Pararhophitini** er en gruppe solitære bier som tilhører gruppen buksamlerbier (Megachilinae). Denne gruppen omfatter bare én slekt, *Pararhophites*, med tre arter fra Nord-Afrika og Vest-Asia.

Utseende
--------

Små, slanke, nokså lite hårete bier. De har gule tegninger, hos hunnene kan den gule fargen dominere.

Levevis
-------

*Pararhophites-*artene lager sine reir i løs jord eller sand. Reiret er en skrå gang med flere sideganger, hver av disse ender i en celle der hunnen legger et egg i en masse av pollen. Sannsynligvis er alle artene spesialisert på å samle pollen fra planter i leddbladfamilien (Zygophyllaceae).

Utbredelse
----------

Disse biene finnes fra Marokko i vest til det nordvestlige India i øst, nordover til Kasakhstan.

Systematisk inndeling
---------------------

**Treliste**
* Ordenen vepser, (Hymenoptera)
	+ Gruppen stilkvepser, Apocrita
		- Gruppen broddvepser, Aculeata
			* Overfamilien Apoidea
				+ Familien bier, Apidae (i vid forstand)
					- buksamlerbier, Megachilinae
						* Pararhophitini
							+ Slekten *Pararhophites* Friese, 1898
								- *Pararhophites clavator* (Morawitz, 1876)
								- *Pararhophites orobinus* (Morawitz, 1876)
								- *Pararhophites quadratus* (Friese, 1898)

Kilder
------

* Michener, C.D. (2000) The bees of the world. Megachilidae.

Eksterne lenker
---------------

* (en) *Pararhophitini* hos ITIS Rediger på Wikidata

* (en) *Pararhophitini* hos NCBI Rediger på Wikidata
Beliggenhet i Xinjiang og Bayingolin
Konqi He i Korla
Gammelbyen og den nye by i Korla i mai 2007
**Korla** eller **Kuerle** (kinesisk: 库尔勒; pinyin: *Kù'ěrlè*) er et byfylke i den uiguriske autonome region Xinjiang i Folkerepublikken Kina. Det har ca. 410 000 innbyggere (2004). Korla er del av det mongolske autonome prefekturet Bayingolin, og byen Korla er hovedsete for dette prefekturet.

Stedet var under Han-dynastiet kjent som Weili, og hadde allerede da nærmere 10 000 innbyggere. Det var en viktig oaseby på den nordlige silkeveien. 

Korla har lenge vært det nest største senteret i området, etter Karashahr. Her er vann i overflod og rike jordbruksområder. Beliggenheten gjorde at byen kunne kontrollere hovedhandelsårene sør og vest for Karashahr. 

Etter at det ble oppdaget olje i Taklamakanørkenen har folketallet i Korla steget kraftig, og byen er nå både større og mer utviklet enn Karashahr. Korla er blitt operasjonssenter for oljeselskapet PetroChinas oljeleting og utvikling av oljefelter i Xinjiang. 

Korla er fra gammelt av kjent for sin produksjon av særlig søte og velluktende pærer—庫爾勒香梨.

Samferdsel
----------

Kinas riksvei 218 løper gjennom området på sin vei fra Yining til Ruoqiang, begge i den autonome regionen Xinjiang.

Eksterne lenker
---------------

* Offisielt nettsted Rediger på Wikidata

* (en) Korla – kategori av bilder, video eller lyd på Commons Rediger på Wikidata
* More information
* Korla Travel Guide
* The Opposite End of China (Korla, Xinjiang Blog)

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |
**Statskonsult** var en norsk statlig organisasjon som leverte rådgivning, bistand og evaluering rettet mot omstilling i offentlig sektor. Organisasjonen hadde sin historie tilbake til 1947 da Rasjonaliseringskontoret, senere kalt Statens rasjonaliseringsdirektorat, ble opprettet. Den var underlagt Fornyings- og administrasjonsdepartementet. Rasjonaliseringsdirektoratet skiftet navn til Statskonsult i 1988.

Statskonsult var frem til 1. januar 2004 et direktorat, men ble da omdannet til et heleid statlig aksjeselskap.

9. mai 2007 kunngjorde fornyings- og administrasjonsminister Heidi Grande Røys at Statskonsult ville bli avviklet 1. juli 2007. Oppgavene ble overført til Direktoratet for forvaltning og informasjons- og kommunikasjonsteknologi sammen med Norge.no og E-handelssekretariatet.

Eksterne lenker
---------------

* Offisielt nettsted Rediger på Wikidata
* Pressemelding: Statskonsult avvikles

|  |  |
| --- | --- |
| Oppslagsverk/autoritetsdata | VIAF **·** LCCN **·** Forvaltningsdatabasen **·** Brønnøysundregistrene
 |
*Se også Korketrekkeren (andre betydninger).*
**Korketrekkeren**, opprinnelig kalt **Veiknuten**, er et veianlegg på fylkesvei 287  i Åmot i Modum kommune i Buskerud. Veien går i ei sløyfe med bru over seg selv ned fra Åmot mot Åmot bru. Byggingen startet i 1921 og anlegget ble åpnet i 1923. Brua i Korketrekkeren, Toppen bru, var opprinnelig ei stålbru med to spenn. Denne brua ble i 1953 erstattet av ei platebru i betong, også den med to spenn. Brua krysser jernbanen i tillegg til veien. Før Korketrekkeren ble bygd, hadde det vært en planovergang med grinder på stedet.

I 1982/83 ble det sprøytet inn betong i steinrondellen som et ledd i vedlikeholdet av anlegget.

Korketrekkeren ble i 2002 foreslått vernet i Nasjonal verneplan for veger, bruer og vegrelaterte kulturminner.

Se også
-------

* Knuten på Geirangervegen

Referanser
----------

1. ↑  Modum.net: Korketrekkeren i Åmot Arkivert 19. november 2008 hos Wayback Machine.
2. ↑  Nasjonal verneplan for veger, bruer og vegrelaterte kulturminner Arkivert 26. oktober 2005 hos Wayback Machine. (se avsnitt om Korketrekkeren)
**Forskrift om systemansvaret i kraftsystemet** er en norsk forskrift fastsatt av Norges vassdrags- og energidirektorat 7. mai 2002 med hjemmel i energilovforskriften § 9-1 og energiloven § 10-6. Den trådte i kraft 17. mai 2002.

Forskriftens formål er å legge til rette for et effektivt kraftmarked og en tilfredsstillende leveringskvalitet i kraftsystemet, og å sikre at systemansvaret utøves på en samfunnsmessig rasjonell måte. Statnett er tillagt systemansvaret i kraftsystemet i Norge. Når systemansvarlig fatter enkeltvedtak, utøver systemansvarlig offentlig myndighet. Denne virksomheten er underlagt forvaltningsloven.

Svært anstrengte kraftsituasjoner (SAKS)
----------------------------------------

Etter kraftrasjoneringsforskriftens § 3a har den systemansvarlige ansvaret for kontinuerlig å utrede og utvikle nødvendige virkemidler for å håndtere perioder med en svært anstrengt kraftsituasjon, såkalte **SAKS-tiltak**. Et mulig tiltak som Statnett har utviklet er en handelsprosess for energiopsjoner i forbruk. Ordningen innebærer at systemansvarlig ber om bud på opsjoner for utkobling av forbruk for en gitt tidsperiode for kommende vintersesong. I 2006 ble det besluttet at Statnett skulle kjøpe inn to «mobile» gasskraftverk, på Nyhamna i Aukra og på Tjeldbergodden i Aure, til bruk som SAKS-tiltak. I 2017 søkte Statnett om tillatelse til å legge ned begge reservekraftverkene. Bakgrunnen for dette var blant annet at Midt-Norge etter ferdigstillelse av linjen Ørskog - Sogndal i 2016 ikke lenger var vurdert som en vesentlig mer sårbar region enn resten av landet. I 2022 ba Statnett NVE om å få bruke gasskraftverket på Mongstad som SAKS-tiltak.

Referanser
----------

1. ↑  Formålsparagraf
2. ↑  nve.no
3. ↑  statnett.no
4. ↑
5. ↑  «Forskrift om kraftrasjonering». *lovdata.no* **(norsk)**. Besøkt 8. november 2022.
6. 1 2  «Svært anstrengte kraftsituasjoner». *nve.vo* **(norsk)**. 4. februar 2009. Arkivert fra originalen 8. november 2022. Besøkt 8. november 2022.
7. ↑  «To mobile gasskraftverk til Midt-Norge». *aftenposten.no* **(norsk)**. 14. desember 2006. Besøkt 8. november 2022.
8. ↑  Lie, Øyvind Zambrano (19. september 2022). «Statnett vil bruke Mongstad som SAKS-tiltak». *energiteknikk.net* **(norsk)**. Besøkt 8. november 2022.

Eksterne lenker
---------------

* Lovdata
**Johann Anton Leisewitz** (født 9. mai 1752 i Hannover, død 10. september 1806 i Braunschweig) var en tysk dikter og jurist, og en sentral skikkelse i Sturm und Drang-perioden. Han er mest kjent for sitt skuespill *Julius von Tarent*.

Han studerte ved universitetet i Göttingen fra 1770 og ble knyttet til den indre kretsen av diktere kalt *Göttinger Hainbund*, som bestod av bl.a. Stolberg og Voss, og bidro med to dikt til *Göttinger Musenalmanach* fra 1775. In 1775, i Braunschweig, og senere i Berlin og Weimar, stiftet han bekjentskap med og ble etterhvert venn med Eschenburg, Moses Mendelssohn, Lessing, Nicolai, Herder og Goethe. Hans eneste fullførte skuespill, *Julius von Tarent* (1776), ble skrevet i Lessings stil. Skuespillet var et av Friedrich Schillers favoritter og ble mye oppført i Tyskland. *Julius von Tarent* er et av Sturm und Drang-epokens mest karakteristiske; motiver, striden mellom to brødre og kvinnen som elskes av begge, ble bygget videre på av Klinger og Schiller, som i betydelig grad var påvirket av Leisewitz. 

Leisewitz døde som geheimejustisråd i Braunschweig.

Han ble gift med *Sophie* Marie Katharina Seyler (1762–1833) i Hamburg i 1781. Hun var datter av den sveitsiskfødte teaterdirektøren Abel Seyler og vokste opp hos onkelen, naturforskeren og hoffapotekeren Johann Gerhard Reinhard Andreae i Hannover, som bl.a. var en venn av Benjamin Franklin. Sophies bror var bankieren Ludwig Erdwin Seyler (1758–1836), medeier og sjef for Berenberg Bank og inngiftet i bankierdynastiet Berenberg/Gossler.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Johann-Anton-Leisewitz, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 9. april 2014[Hentet fra Wikidata]
3. 1 2   Autorités BnF, BNF-ID 13478668x[Hentet fra Wikidata]
4. 1 2   Brockhaus Enzyklopädie, Brockhaus Online-Enzyklopädie-id leisewitz-johann-anton, besøkt 9. oktober 2017[Hentet fra Wikidata]
5. ↑  Johann Anton Leisewitz, *New International Encyclopedia*, 1905
6. ↑  Leisewitz, Johann Anton, *Neue Deutsche Biographie*

Eksterne lenker
---------------

* (en) Johann Anton Leisewitz – kategori av bilder, video eller lyd på Commons Rediger på Wikidata

* (en) Johann Anton Leisewitz – galleri av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** CiNii
 |
**Forsnes kapell** ligger ved Forsnes på Hitra i Trøndelag. Kapellet ble reist i 1763 på holmen Hakkbuan ved Kvenvær der den stod inntil den ble flyttet til Forsnes i 1935.

Oppføring av kapellet på Forsnes
--------------------------------

Nye Kvenvær kirke ble innviet 9. desember 1909. Den gamle kirken på Hakkbuan, som for lengst var blitt for liten for sognet, gikk da ut av bruk. Allerede under arbeidet med å planlegge den nye Kvenvær-kirka hadde diskusjonene om flytting av gammelkirka til Forsnes startet. De første vedtatte planene forelå i 1912, statlig tilskudd til flyttingen ble bevilget i 1919. Endelig avgjørelse i flyttesaken kom imidlertid ikke før i 1934. Før rivningen ble det søndag 23. september 1934 holdt en minnegudstjeneste i kirken på Hakkbuan, som da ikke hadde vært i bruk på 32 år. Kirken med 164 sitteplasser ble vigslet som Forsnes kapell 17. oktober 1935.

Kirken på Hakkbuan
------------------

Kirken stod tidligere på Hakkebuan.
Før den kirken som senere ble flyttet fra Hakkbuan til Forsnes, hadde det på Hakkbuan stått et kapell fra 1500-tallet. Denne ble rammet av lynnedslag og brant ned 20. juli 1756. Kirken som er omtalt i denne artikkelen, ble reist på samme sted og innviet i 1763.

Kirkebygget slik det stod ferdig i 1763 var oppført av rundtømmer, uten tårn og sakristi. Kirken hadde 80 sitteplasser. Senere ble den tilbygget med galleri. På 1800-tallet ble kirkeskipet forlenget, tårn bygget og galleriet utvidet. Etter de siste utvidelsene i 1876 hadde kirken 170 sitteplasser.

Litteratur
----------

* Maurits Fugelsøy (1958). «Øya med de sju kirkene». *Hitra: Øya og folket I*. Hitra-kommunene. s. 54–104.

Eksterne lenker
---------------

* (no) «Forsnes kapell». *Kirkesøk*. Den norske kirke.
* «Forsnes kapell». *Kulturminnesøk*. Riksantikvaren – Direktoratet for kulturminneforvaltning.

| * v
* d
* r
Kirkene på Hitra |
| --- |
| Kirker | Dolm kirke  **·** Fillan kirke  **·** Hitra kirke  **·** Kvenvær kirke  **·** Nordbotn kirke  **·** Sandstad kirke | Hitraskommunevåpen |
| Kapeller | Forsnes kapell |

| * v
* d
* r
Kirker i Orkdal prosti |
| --- |
| 
* Agdenes
* Buvik
* Børsa
* Dolm
* Fillan
* Forsnes
* Froan
* Geitastrand
* Hallaren
* Halsa
* Heim
* Hemne
* Hitra
* Ingdalen
* Kvenvær
* Lensvik
* Løkken
* Meldal
* Moe
* Måøy
* Nordbotn
* Orkdal
* Orkanger
* Rindal
* Sandstad
* Skaun
* Sletta
* Snillfjord
* Sula
* Søvasskjølen
* Titran
* Valsøyfjord
* Vinje
* Øvre Rindal

 |

Portal: Hitra

|  |  |
| --- | --- |
| Oppslagsverk/autoritetsdata | GeoNames **·** Riksantikvaren kulturminne **·** Sentralt stedsnavnregister
 |
| Medaljeoversikt |
| --- |
| Friidrett, høydehopp |
| Konkurrerte for Russlands flagg Russland |
| U23-EM i friidrett |
| Gull | Tallinn 2015 | 2,30 m |

**Ilja Dmitrijevitsj Ivanjuk** (russisk: Илья Дмитриеви Иванюк, født 9. mars 1993) er en russisk friidrettsutøver som konkurrerer i høydehopp. Hans fremste internasjonale meritt er gull i U23-EM i friidrett 2015.

Idrettskarriere
---------------

Ivanjuk deltok i Junior-VM i friidrett 2012, og endte der på delt fjerdeplass, sammen med Dmitry Kroyter fra Israel, med høyden 2,21.

Han kom på sjetteplass i U23-EM i friidrett 2013, med 2,21 meter, og vant høydehopp i U23-EM i friidrett 2015 med ny personlig rekord på 2,30 meter.

I det russiske mesterskapet i friidrett innendørs 2016 kom han på tiendeplass, og i det russiske mesterskapet for lag utendørs fikk han sjuende beste resultat.

Han satte ny personlig rekord innendørs i februar 2017, med 2,31 meter, da han kom på tredjeplass i Winter Athletics Tour 2017. I det russiske mesterskapet innendørs kom han på fjerdeplass, og i det russiske mesterskapet innendørs for lag kom han på andreplass.

Referanser
----------

1. ↑   World Athletics Database, World Athletics utøver-ID 256157, oppført som Ilya Ivanyuk[Hentet fra Wikidata]
2. ↑  IAAF - *14th IAAF World Junior Championships - High jump men*, besøkt 12. juli 2017.
3. ↑  European Athletics - *European Athletics U23 Championships - Tallinn 2015*, besøkt 12. juli 2017.
4. 1 2  RusAthletics - *Ivanyuk Ilya*, besøkt 12. juli 2017.

Eksterne lenker
---------------

* (en) Ilja Ivanjuk – Olympedia Rediger på Wikidata

* (en) Ilja Ivanjuk – World Athletics Rediger på Wikidata

* (en) Ilja Ivanjuk – Track and Field Statistics Rediger på Wikidata
* (en) Profil hos RusAthletics
Forsteina tre
**Forsteining** eller **petrifikasjon** er en prosess der organisk materiale blir omdannet til stein gjennom at det originale materiale og fyllingene mellom dem erstattes av mineral. Forsteinet tre er et vanlig resultat av denne prosessen, men alle organismer, fra bakterier til virveldyr kan bli forsteinet. Forsteiningen skjer ved en kombinasjon av to lignende prosesser: permineralisering og erstatning. Disse prosessene skaper kopier av det originale eksemplaret ned til mikroskopisk nivå. 

Permineralisering skjer når grunnvannet inneholder oppløste mineraler og fyller porer og tomrom i eksemplaret, særlig bein, skjell og tre. To typer permineralisering er *silisifisering* og *pyritisering*.

Silisifisering eller silifisering er en prosess der mineral eller fossil erstattes av silika i form av kvarts, kalsedon eller opal. Eksempel er silifisert eller forsteinet tre og såkalte tigerøye. Pyritisering er en prosess som minner om silisifisering, men i stedet for silika er det jern og svovel som fyller porene i organismen. 

1. ↑  Perkins, Rogers. «Fossilization: How Do Fossils Form». *Fossil Museum*. Besøkt 15. februar 2012.

|  |  |
| --- | --- |
| Oppslagsverk/autoritetsdata | Store norske leksikon
 |
**Forskrift om utøvelse av politimyndighet i det militære forsvar** (korttittel: **forskrift om politimyndighet i Forsvaret**) er en norsk forskrift som ble fremmet av Forsvarsdepartementet og fastsatt ved kongelig resolusjon 26. november 1993 med hjemmel i lov om militær politimyndighet. Den trådte i kraft umiddelbart.

Forskriften gir utfyllende bestemmelser om militære mannskapers politimyndighet. Det følger av forskriftens § 1, jevnfør beredskapsloven § 6, at i forhold som medfører samarbeid med sivil politimyndighet er militær politimyndighet underordnet denne, med unntak av krigsskueplass, hvor de militære myndigheter kan overta den øverste ledelse av politiet og om nødvendig midlertidig sette politiets embeds- og tjenestemenn ut av virksomhet.

Videre bestemmer forskriften at militær politimyndighet gir militært befal, militærpoliti og militære vakter rett til å gripe inn for å opprettholde den alminnelige ro og orden på militært område eller i umiddelbar nærhet av det, håndheve adgangsforbud overfor uvedkommende samt gripe inn mot tyveri og andre åpenbare straffbare handlinger.

Referanser
----------

1. ↑  § 25
2. ↑  Beredskapsloven § 6
3. ↑  § 1
4. ↑  § 2

Eksterne lenker
---------------

* Lovdata
| Medaljeoversikt |
| --- |
| Konkurrerte for USAs flagg USA |
| Kjelkehockey |
| Paralympiske vinterleker |
| Gull | 2018 Sør-Koreas flagg Pyeongchang | Kjelkehockey |
| VM i kjelkehockey |
| Sølv | 2017 Sør-Koreas flagg Gangneung | Kjelkehockey |

**Jack Wallace** (født 24. juni 1998 i Ridgewood i New Jersey) er en kjelkehockeyspiller fra USA. Han har én paralympisk gullmedalje i kjelkehockey for USA, og et VM-sølv.

Bakgrunn
--------

Wallace skadet seg i juli 2008, i en båtulykke på Lake George i New York. Han måtte amputere høyre fot over kneet på grunn av skadene han pådro seg. Han begynte med kjelkehockey i 2009, og debuterte på USAs landslag i 2016.

Idrettskarriere
---------------

Han deltok i World Sledge Hockey Challenge i desember 2016, der USA vant. USA vant World Sledge Hockey Challenge 2017, og han deltok i VM i kjelkehockey 2017, der USA tapte finalen 1-4 mot Canada. 

I 2018 deltok han i Turin Para Ice Hockey International Tournament, som USA vant. Han representerte USA under Paralympiske vinterleker 2018 i Pyeongchang. USA vant der finalen 2-1 over Canada.

Referanser
----------

1. ↑  IPC - *Jack Wallace*, besøkt 29. mars 2018.

Eksterne lenker
---------------

* Biografi hos IPC
* Profil hos Team USA
* Profil hos Team USA Hockey
* Profil hos Pyeongchang 2018 Arkivert 30. mars 2018 hos Wayback Machine. (PL 2018)
| Medaljeoversikt |
| --- |
| Konkurrerte for Russlands flagg Russland |
| VM |
| Bronse | 2001 i Edmonton | Sleggekast |

**Ilja Valerjevitsj Konovalov** (russisk: Илья Валерьевич Коновалов, født 4. mars 1971 i Kursk oblast, Russland) er en russisk friidrettsutøver som konkurrerer i sleggekast.

Konovalovs første internasjonale mesterskapsfinale var VM 1995 i Göteborg, hvor han endte på sjuendeplass med et kast på 76,50. I OL 1996 klarte han sjetteplass med 78,72. Samme plassering ble oppnådd året etter, i VM 1997 i Athen. I EM 1998 ble det niendeplass og under VM 1999 endte han som nummer ti. 

Bedre gikk det i OL 2000 i Sydney hvor han endte på femteplass med 78,56. Karrierens foreløpige høydepunkt kom under VM 2001 i Edmonton med bronsemedalje etter å ha kastet 80,27. Dette er hans eneste medalje fra et seniormesterskap til nå. I 2007 ble han utestengt i to år for doping.

Personlig rekord
----------------

* Sleggekast – 82,28

Referanser
----------

1. ↑   World Athletics Database, World Athletics utøver-ID 4700, oppført som Ilya Konovalov[Hentet fra Wikidata]
2. ↑  eurosport.yahoo: «Doping ban for Konovalov»[*død lenke*]

Eksterne lenker
---------------

* (en) Ilja Konovalov – Olympedia Rediger på Wikidata

* (en) Ilja Konovalov – Sports-Reference (OL-resultater – arkivert) Rediger på Wikidata

* (en) Ilja Konovalov – World Athletics Rediger på Wikidata

* (en) Ilja Konovalov – Track and Field Statistics Rediger på Wikidata
**William «Bill» Bowrey** (født 25. desember 1943 i  Sydney) er en tidligere mannlig australsk tennisspiller.

I løpet av sin tenniskarriere vant han én Grand Slam-turnering, på hjemmebane beseiret han Juan Gisbert i finalen i det australske mesterskapet i 1968. Han var også i to Grand Slam-finaler i double i det australske mesterskapet; 1966 i mixed double sammen med Robyn Ebbern tapte de til Judy Tegart Dalton og Tony Roche og året etter i double herrer sammen Owen Davidson tapte de til John Newcombe og Tony Roche.

Grand Slam-titler
-----------------

* Australias flagg Australske mesterskapet
	+ Single herrer – 1968 (han beseiret Juan Gisbert med 7-5, 2-6, 9-7, 6-4 i finalen)

Referanser
----------

1. 1 2   The Bud Collins History of Tennis (2nd ed.), side(r) 686[Hentet fra Wikidata]

Eksterne lenker
---------------

* (en) William Bowrey – ATP-touren Rediger på Wikidata

* (en) William Bowrey – ITF Tennis Rediger på Wikidata

* (en) William Bowrey – Davis-cupen Rediger på Wikidata

* (en) William Bowrey – Tennis Australia Rediger på Wikidata
Honda HR-V B 2001Honda HR-V B 2001
Honda HR-V

### Første generasjon

**Honda HR-V** (GH) er en mindre SUV som ble produsert av Honda mellom 1999 og 2005. HR-V er en forkortelse for «Hi-rider Revolutionary Vehicle». Ved introduksjon kom den kun som tredørsversjon med to store sidedører. I 2000 kom femdørsversjon, men hvor karosseri og chassis var det samme. Fordørene var gjort kortere. De fleste HR-V ble solgt med firehjulstrekk, men noen få eksemplarer med tohjulstrekk skal finnes. Trinnløs automatgir kunne kjøpes som ekstrautstyr.

Eneste motoralternativ i HR-V var en 1,6-liters bensinmotor. Ytelsene varierte fra standard 105 hk til 125 hk i senere utgaver (med V-TEC motor). HR-V fikk en facelift i 2003, men var stort sett uendret gjennom hele sitt livsløp. En spesiell ting med bilen var at den var en fireseter.

Honda HR-V opparbeidet seg et godt rykte for å ha få feil og problemer.

### Andre generasjon

Honda HR-V 2015Honda HR-V 2015
I 2015 kom Honda HR-V (RU) tilbake på markedet med 1,5 bensin og 1,6 diesel. Trinnløs girkasse kunne leveres på bensinutgaven. Firehjulstrekk fantes ikke. Et designmessig kjennetegn var dørhåndtaket til bakdørene som var skjult.

Referanser
----------

1. ↑  «Dinside.no». Arkivert fra originalen 21. mai 2013. Besøkt 5. april 2013.
2. ↑  «Dinside.no». Arkivert fra originalen 21. mai 2013. Besøkt 5. april 2013.
3. ↑  Honda.no

Eksterne lenker
---------------

* (en-GB) Offisielt nettsted Rediger på Wikidata

* (en) Honda HR-V – kategori av bilder, video eller lyd på Commons Rediger på Wikidata
**La Couronne** (fransk for krone) ble bygget på foranledning av kardinal Armand-Jean du Plessis de Richelieu som i 1627 hadde blitt utnevnt som *marineminister* for den franske marinen. «La Couronne» er det første krigsskip som både ble tegnet og bygget utelukkende av franske konstruktører og skipsbyggerne i statlig regi for den franske marinen i historien.

Richelieu hadde realisert viktigheten av en permanent og moderne flåteorganisasjon underlagt statlig kontroll med moderne krigsfartøyer som kunne måle seg med de moderne krigsskip fra de sjøfarende nasjoner i Europa.

I begynnelsen ble en opprustningsplan utarbeidet og gjennomført med anskaffelse av 5 større skip fra nederlandske verft, samtidig innkalte Richelieu nederlandske og italienske konstruktører til tjeneste for seg for å importere deres ekspertise til en ny klasse av konstruktører og skipsbyggere. Det ble opprettet skoler for sjøfolk, konstruktører, skipsbyggere og ingeniører. Også skipsverft og kanonstøperier ble oppført av Richelieu som med rette er kalt *den franske marinens far*.

«La Couronne» ble konstruert av den fremragende konstruktøren Charles Morieur fra Dieppe som også kontrollerte byggingen i La Roche Bernard. Etter sjøsettingen var dette nye krigsskipet en av de meste avanserte som straks ble et forbilde for andre skipskonstruktører i samtiden, det var et av de største krigsskipene med en robust konstruksjon ment for krigsformål.

Med en kjølslengde på 40 meter og deplasement på over tusen tonn samt en bestykning på 68 til 72 kanonskyts gjorde det nye skipet et fantastisk inntrykk for observatører i 1638 da hun sluttet seg til eskadren i Biscayabukten. Akterstevnen med *akterspeil* ble praktfullt utsmykket med forgylte statuer og allegoriske figurer. De to akterdekkene som tilsammen utgjorde *skansen* lå meget høyt over sjøen med tre store lykter øverst. Mellom skansen og *kastellet* forut er det et halvdekk med kubrygger og åpning ned til det øverste kanondekket.

Det øverste kanondekket var mindre enn nederste mellomdekket der hovedbatteriet lå, et typisk karaktertrekk ved krigsskip i 1600-tallet. Fram til midten av 1600-tallet hadde krigsskipene deres bestykning i alle retninger med lav forstavn forutover for fritt skuddvidde og høy akterstavn for et stort antall kanonporter. «La Couronne» hadde 8 skyts på baugen og 8 skyts i akterspeilet.

«La Couronne» deltok i beleiringen av Hondarribia, en spansk grenseby mot den fransk-spanske grensen som i to måneder var beleiret av 27 000 franskmenn. Franskmennene klarte aldri å erobre den nær total-ødelagte byen og restene av festningsverkene, de spanske forsvarerne holdt ut i en umenneskelige presentasjon av utholdenhet og mot.

* Fra boken Histoire de la Marine, de la voile à l'atomeFra boken *Histoire de la Marine, de la voile à l'atome*
* Fra The Freshwater and Marine Image Bank, The University of Washington LibrariesFra *The Freshwater and Marine Image Bank*, The University of Washington Libraries
* Fra Musée de MarineFra *Musée de Marine*

Litteratur
----------

* *Arnoldo Mondadori* Historiske Sejlskibe fra middelalderen til vore dage ISBN 87-7321-099-4
«**Lucy in the Sky with Diamonds**» er en sang av den britiske rockegruppen The Beatles. Sangen er en del av albumet *Sgt. Pepper's Lonely Hearts Club Band* fra 1967. «Lucy in the Sky with Diamonds» blir offisielt kreditert duoen John Lennon/Paul McCartney, men er i hovedsak skrevet av Lennon.

«Lucy in the Sky with Diamonds» preges av et komplekst musikalsk arrangement, typisk for Lennons sene periode i The Beatles, og peker fremover mot andre komposisjoner som «Strawberry Fields Forever» og «I am the Walrus.» Sangteksten preges av et symbolistisk og billedrikt språk. Den beskriver en ferd gjennom et fantastisk og surrealistisk landskap der det finnes elver, hager og jernbanestasjoner, på jakt etter «a girl with kaleidoscope eyes».

Sangen ble gjenstand for kritikk i offentligheten da den ble gitt ut. Mange mente Lennon hadde skrevet sangen på bakgrunn av erfaringer med bruk av hallusinogenet LSD, siden initialene i låt-tittelens hovedord danner akronymet «LSD» (**L**ucy in the **S**ky with **D**iamonds), og fordi så vel teksten som lydbildet er preget av slike sanseforstyrrelser som er typiske for en psykedelisk opplevelse. Lennon benektet sammenhengen, og hevdet at sangen var inspirert av en tegning som sønnen Julian hadde laget i 1966, forestillende et annet barn fra Julians barnehage (Lucy O'Donell). Både Lucy og Julian var tre år den gangen, og de gikk i barnehagen i Weybridge i Surrey. Lucy O'Donell, gift Vodden, døde 22. september 2009 av lupus.

I 1974 ble det inntil da eldste menneskefossilet, *Australopithecus*, funnet i Etiopia. Fossilet var over tre millioner år gammelt og fikk navnet Lucy etter denne sangen, som ble spilt om igjen og om igjen under feiringen av funnet.

Referanser
----------

1. ↑  «Lucy in the Sky er død». Nettavisen. 29. september 2009. Besøkt 29. september 2009.
2. ↑

Eksterne lenker
---------------

* (en) *«Lucy in the Sky with Diamonds»* på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |
En åpnet sort keepcase med feste for hefte og DVD-plate.
**Keepcase** (også omtalt som **DVD-futural**) har vært den mest vanlige typen omslag for DVD. Den består av et brettbart plastomslag med feste for DVD-platen og holder for tekstheftet. Standardfargene er sort og hvitt, men både gjennomsiktig, grått og alle andre farger blir anvendt, og foran er en gjennomsiktig, tynn plastfolie hvor det kan legges et ark med bilder, tittel og informasjon om filmen. I blant er det også med et ekstra pappomslag rundt. Plastboksen for vanlig enkelt DVD måler 135×190×14 mm, og plasten er gjerne en tanke mykere enn den som brukes ved jewelcase for CD.

Også til videospill er det gjerne brukt denne typen omslag, side om side med jewelcase. Imidlertid gir keepcase den fordel at instruksjonsheftene som gjerne følger med kan få et mer hendig og dermed lesbart format. Et noe mindre format er blitt brukt som keepcase for BD, og gjerne med mørk, gjennomskinnelig blå plast. På samme vis er omslagene til Xbox-spillene gitt en limegrønn farge for å skille den ut fra de øvrige.

Forskjellige typer keepcase
---------------------------

Hvit keepcase for DVD med teksthefte.
* *Thin case* eller *slim pack* - har sammr bredde og høyde som vanlige keepcase, men er atskillig smalere.
* *Steelbook* eller *metal pack* - er keepcase tilvirket i metall, som regnes for litt mer eksklusive.

Se også
-------

* Jewelcase
* Digipak
**Kedrovyj** (russisk: Кедровый) er en by i Tomsk oblast i Russland. Den ligger i dalen til elva Tsjusik (i Obs nedslagsfelt), rundt 350 km vest-nordvest for Tomsk. Innbyggertall: 3 052 (folketelling: 2002).

Historie
--------

Kedrovyj ble grunnlagt i 1982 som en bosetning for oljearbeidere. I 1987 fikk den bystatus. Forventningene til utviklingen av oljeforekomstene i området har så langt ikke slått til, hovedsakelig på grunn av områdets ugunstige infrastruktur. På grunn av dette har befolkningsutviklingen i byen stagnert, i motsetning til mange andre byer på det vestsibirske slettelandet.

Næringsliv
----------

Kedrovyj er senter for olje- og gassområdet Pudino, som er utbygd av selskapet *Luginezneft* (eid av Rosneft). I tillegg foregår det skogsdrift i regionen.

Referanser
----------

1. ↑  «26. Численность постоянного населения Российской Федерации по муниципальным образованиям на 1 января 2018 года». Rosstat. Besøkt 23. januar 2019.

Eksterne lenker
---------------

* Offisielt nettsted Rediger på Wikidata

* (en) Kedrovy – kategori av bilder, video eller lyd på Commons Rediger på Wikidata

  


| * v
* d
* r
Byer i Tomsk oblast |
| --- |
| Administrativt senter: Tomsk |
| Flagget til Tomsk oblast | Asino **·** Kedrovyj **·** Kolpasjevo **·** Seversk **·** Strezjevoj | Russlands flagg |

|  |  |
| --- | --- |
| Oppslagsverk/autoritetsdata | GeoNames
 |
**«Kormoran»** var en tysk hjelpekrysser.

Hun ble påbegynt i 1938 som motorskipet MS «Steiermark», men ble tatt over av den tyske marinen, utstyrt med diesel-elektrisk maskineri og bestykning, og ble operativ 9. oktober 1940 som «Kormoran».

De seks 15 cm kanonene som utgjorde hovedbestykningen hennes var utdaterte kanoner av samme type som var vanlig å bruke som annenbestykning på slagskip og slagkryssere før og under første verdenskrig. Hun ble også opprinnelig utstyrt med en 75 mm kanon, men denne ble fjernet før hun la ut på sitt første tokt. For luftvern hadde hun fire 37 mm kanoner og fem 20 mm maskinkanoner. I tillegg hadde hun to doble torpedoutskytningsrør på dekk og to enkle under vannlinjen.

Hun opererte også to Arado Ar 196A-1 sjøfly og en egen motortorpedobåt «LS3». Denne 11,5 tonns motortorpedobåten kunne riktignok ikke avfyre torpedoer, «LS4» var den første i denne klassen som kunne utstyres med torpedoer, men den kunne brukes for minelegging. «Kormoran» hadde normalt med seg 360 miner.

«Kormoran» senket og erobret til sammen elleve skip i løpet av et 350 dager langt tokt før hun 19. november 1941 støtte sammen med den australske krysseren HMAS «Sydney» utenfor Shark Bay i Vest-Australia. Den australske krysseren lot «Kormoran» av ukjente grunner komme for tett innpå seg, og i nærkampen som fulgte ble begge skipene så hardt skadet at de begge sank.

Skip senket av «Kormoran»
-------------------------

### I Atlanterhavet

* 06.01.41 «Antonis» …………………3,729 tonn
* 18.01.41 «British Union» …………..6,987 tonn
* 29.01.41 «Africa Star» …………….11,900 tonn
* 29.01.41 «Eurylochus» ……………..5,723 tonn
* 22.03.41 «Agnita» ………………….3,552 tonn
* 25.03 41 «Canadolite» …………….11,309 tonn
* 09.04.41 «Craftsman» ……………..8,022 tonn
* 12.04.41 «Nicolas D.L» …………...5,486 tonn

Kilder: Winter, *H.M.A.S. Sydney*, sidene 38-9, 41, 43, 47, 66, 73 og Frame: *HMAS Sydney*,sidene 61, 65-7

### I Det indiske hav

* 26.06.41 «Velebit» ……………….. 4,153 tonn
* 26.06.41 «Mareeba» ………………3,472 tonn
* 26.09.41 «Stamatios G Embiricos» .3,941 tonn
* 19.11 41 HMAS «Sydney» (lett krysser)

Kilder: Winter, *H.M.A.S. Sydney*, sidene 93, 96, 107 og Frame: *HMAS Sydney*, sidene 72, 77

Vrakfunn
--------

Kormorans vrak ble oppdaget av *The Finding Sydney Foundation* den 12. mars 2008 på posisjonen 26°05′49.4″S 111°04′27.5″Ø, om lag 112 nautiske mil (207 km) vest for Steep Point helt vest i Australia på en dybde av 2.560 meter. HMAS Sydney ble også identifisert ca. fire nautiske mil sør for dette.

Referanser
----------

* Roger Chesneau, red. (2006). *All the World's Fighting Ships 1922-1946*. London: Conway Maritime Press. s. 248. ISBN 0-85177-146-7.
* Frame, Tom (1993). *HMAS Sydney: Loss and Controversy*. Rydalmere, NSW: Hodder & Stoughton. ISBN 0-340-58468-8. OCLC 32234178.
* Winter, Barbara (1984). *H.M.A.S. Sydney: Fact, Fantasy and Fraud*. Spring Hill, QLD: Boolarong Publications. ISBN 0-908175-72-8. OCLC 11783441.

Portal: Andre verdenskrig
Kart over demningene i Columbia-vassdraget.
*Anlegget må ikke forveksles med Arrow Lakes-demningen.*
**Keenleyside-demningen**, tidligere kjent som *High Arrow Dam*, er en demning som danner reservoaret Nedre Arrow Lake, og gir vann til **Arrow Lakes vannkraftverk** i Columbia River 12 km ovenfor byen Castlegar i delstaten Britisk Columbia, Canada. 

Detaljkart over demningen og reservoaret.
Demningen ligger der hvor Columbia-elva flyter sammen med sideelva Kootenay River. Reservoaret Arrow Lakes ble skapt ved oppdemmingen ved at to opprinnelig atskilte innsjøer smeltet sammen som følge av vannstigningen. Innsjøen er 232 km lang og volumet er på 8,8 km³. Ovenfor innsjøen finner vi neste dam oppstrøms – Revelstoke-demningen. 

Installert kapasitet i vannkraftproduksjonen er 185 MW, med en årsproduksjon på inntil 772 GWt. 

Selve demningen var ferdig i 1968. Deretter oppstod det planer om å utnytte den til vannkraft. Det ble etter hvert besluttet å bygge en tilknyttet dam med kraftstasjon litt nedenfor Keenleyside-dammen, med en egen tilførselskanal for vann på sinnsiden av elveløpet. Arbeidet med Arrow Lakes vannkraftverk begynte i mars 1999, og begge generatorene ble satt i drift våren 2002.

Eksterne lenker
---------------

* Anleggets hjemmeside – hos BC Hydro.
* Arrow Lakes Generating Station Arkivert 21. august 2010 hos Wayback Machine. – hos Columbia Power.

| * v
* d
* r
Demninger i Columbia |
| --- |
|  Mica **·** Revelstoke **·** Keenleyside **·**  Grand Coulee **·** Chief Joseph **·** Rocky Reach **·** Rock Island **·** Wanapum **·** Priest Rapids **·** McNary **·** John Day **·** Dalles **·** Bonneville |

|  |  |
| --- | --- |
| Oppslagsverk/autoritetsdata | GeoNames
 |
***Lille tambur*** er en norsk kriminalroman skrevet av Kjell Ola Dahl og utgitt av Gyldendal i 2003. 

*Lille tambur* er den fjerde boken i serien om Gunnarstranda. De andre bøkene i serien er *Dødens investeringer*, *En liten gyllen ring*, *Mannen i vinduet*, *Den fjerde raneren*, *Svart engel* og *Kvinnen i plast*. Det er i denne romanen at Gunnarstranda får vite at han er alvorlig lungesyk.

Handling
--------

Boka begynner med at Lise Fagernes, en dyktig journalist, finner liket av en ung kvinne i en bil i et parkeringshus. Den døde heter Kristine Ramm. Gunnarstranda blir satt på saken og en obuksjon viser at kvinnen ble myrdet. Samtidig begynner venner og kjente av en kenyansk forsker, Stuart Takeyo, å bli bekymret. Det viser seg at Takeyo kjente den drepte kvinnen. Nå er han ikke å oppdrive noe sted. Politiet blir spesielt interessert i å snakke med ham da det viser seg at han var en av de siste som så Kristine Ramm i live.

Takeyo er biolog og driver et forskningsprosjekt knyttet til hvordan fremmede arter oppfører seg i miljøer hvor de ikke naturlig hører hjemme. I Området hvor han kommer fra, ved Victoriasjøen i Øst-Afrika, er folk svært fattige og miljøet sliter med ubalanse på grunn av overfiske fra en fiskeindustri bygget med bistandsmidler.

Journalisten Lise Fagernes er svært interessert i drapsetterforskningen. Dette fører henne inn i konflikter med politiet.

Når det blir på det rene at Takeyo befinner seg på sitt hjemsted i Kenya, reiser politimannen Frank Frølich dit for å avhøre ham. På flyet sitter også Lise Fagernes. De to blir nødt til å samarbeide.

Eksterne lenker
---------------

* Anmeldelse av NRK
* Anmeldelse av Dagbladet


|  |  |  |
| --- | --- | --- |
| Forgjenger:***Mannen i vinduet*** | **Bøker om Gunnarstranda**(2003) | Etterfølger:***Den fjerde raneren***

 |
**Deltid** er når den ansatte jobber kortere arbeidstid enn hva full stilling er definert i enten lov- eller avtaleverk (tariffavtale). 

Siden fulltid i Norge gjennom arbeidsmiljøloven er definert som 40-timers arbeidsuke, mens det gjennom tariffavtale er definert som 37,5-timers arbeidsuke, er deltid vanligvis det samme som å jobbe under 37,5- eller 40-timers uke. Mange arbeidssteder opererer i den sammenheng med prosentstillinger/brøkdelsstillinger, noe som er vanlig i skift- og turnuspregede yrker.

Typer deltid
------------

### Ufrivillig deltid

Dersom man ønsker å jobbe fulltid, men ikke får dette, er man deltidsledig (arbeidsledig). Arbeidsledighet defineres som et samfunnsproblem og høy bruk av deltid innen visse yrker er derfor et problem for samfunnet, siden den ansatte trekkes mellom å lete etter ny jobb, eller nøye seg med en lav stillingsbrøk. Bruk av deltid kan også ha form av misbruk av deltid, i det arbeidsgiver tildeler lav stillingsbrøk i arbeidskontrakten, og gjennom dette oppnår større grad av fleksibilitet, ofte er prisen for dette de ansattes usikkerhet omkring egen arbeidstid og dermed også inntekt.

### Frivillig deltid

Frivillig deltid er når den ansatte selv ønsker å jobbe deltid. De vanligste eksemplene på dette er enten ungdom som tar seg jobb ved siden av studiene, eller fulltidsansatte som går ned i stilling for å gjøre annet ved siden av jobben (eksempelvis foreldre som vil tilbringe mer tid med barna.)

Annen bruk av begrepet
----------------------

En noe annen bruk av begrepet er at man har en bibeskjeftigelse som normalt ville vært på fulltid, ved siden av jobben. Eksempelvis å «studere deltid».

Eksterne lenker
---------------

* Arbeidsmiljølovens kapittel om arbeidstid (Lovdata.no)

|  |  |
| --- | --- |
| Oppslagsverk/autoritetsdata | Store norske leksikon **·** GND **·** LCCN **·** BNF **·** BNF (data) **·** NKC **·** BNE
 |
Et klasehodepinesett fra AGA/Linde Group med Ultraflow™ demand-ventil, pustemaske, munnstykke og nødvendig tilkoblingsutstyr for tanker med O2.
**Demand-ventil** er en ventil som leverer væske eller gass etter behov, i motsetning til en ventil med fri flyt eller manuell regulering over en regulator. Demand-ventiler brukes ofte til dykking (se pusteventil) og medisinske formål, for eksempel av pasienter som trenger å puste inn 100 % ren oksygen (O2). I så måte er denne typen pusteventil svært anvendelig for pasienter med klasehodepine.

Ventilen har den fordelen, at den leverer akkurat den mengden gass pasienten klarer å trekke inn i lungene, uavhengig av den enkelts kapasitet. Dette er for eksempel en udelt fordel for pasienter som lider av et voldsomt anfall av klasehodepine og trenger O2, fordi opptaket blir mer effektiv. Demand-ventiler sørger dessuten for at mengden fri O2 i inneklimaet ikke gir næring til kilder med åpen flamme, som vedfyrte ovner og peiser med videre.

Referanser
----------

1. 1 2  Petersen, A. S. Barloese, M. C. Lund, N. L. & Jensen, R. H. (2017). Oxygen therapy for cluster headache. A mask comparison trial. A single-blinded, placebo-controlled, crossover study. *Cephalalgia*, **37**(3), 214-224. doi:10.1177/0333102416637817